|  |
| --- |
| **Projektas** |
| Pagėgių savivaldybės taryba **sprendimas**  **DĖL MOKESČIO DYDŽIO UŽ PAILGINTOS DIENOS GRUPĖS LANKYMĄ NUSTATYMO** |
| 2018 m. rugsėjo 13 d. Nr. T1-149 Pagėgiai |

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 16 straipsnio 2 dalies 37 punktu, 18 straipsnio 1 dalimi, Lietuvos Respublikos švietimo įstatymo 70 straipsnio 7 dalimi ir atsižvelgdama į Pagėgių sav. Vilkyškių Johaneso Bobrovskio gimnazijos direktorės 2018 m. rugsėjo 11 d. prašymą Nr. 2-133 „Dėl pailgintos dienos grupės“, Pagėgių savivaldybės taryba n u s p r e n d ž i a:

1. Nustatyti nuo 2018 m. spalio 1 d. mokestį moksleiviui, lankančiam pailgintos dienos grupę, 1 eurą už 1 mėnesį.

2. Leisti Pagėgių sav. Vilkyškių Johaneso Bobrovskio gimnazijoje formuoti pailgintos dienos grupę susidarius ne mažiau 12 vaikų.

3. Nustatyti, kad:

3.1. Mokestis nemokamas, jei moksleivis nelanko grupės dėl ligos;

3.2. Gautos lėšos įskaičiuojamos į ugdymo įstaigų veiklos pajamas, gaunamas už teikiamas paslaugas. Šios lėšos nustatyta tvarka pervedamos į Pagėgių savivaldybės biudžetą. Lėšos naudojamos pagal patvirtintą savivaldybės biudžeto sudarymo ir vykdymo tvarką.

4. Pripažinti netekusiu galios Pagėgių savivaldybės tarybos 2015 m. liepos 30 d. sprendimą Nr. T-136 „Dėl mokesčio dydžio už pailgintos dienos grupės lankymą nustatymo“.

5. Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt.

Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

SUDERINTA:

Administracijos direktorė Dainora Butvydienė

Bendrojo ir juridinio skyriaus

vyriausiasis specialistas Valdas Vytuvis

Kalbos ir archyvo tvarkytoja Laimutė Mickevičienė

Parengė Švietimo skyriaus vedėja

Virginija Sirvidienė

Pagėgių savivaldybės tarybos

veiklos reglamento

2 priedas

**PAGĖGIŲ SAVIVALDYBĖS TARYBOS SPRENDIMO PROJEKTO**

**DĖL MOKESČIO DYDŽIO UŽ PAILGINTOS DIENOS GRUPĖS LANKYMĄ NUSTATYMO**

**AIŠKINAMASIS RAŠTAS**

2018-09-13

1. ***Parengto projekto tikslai ir uždaviniai***

Leisti Vilkyškių Johaneso Bobrovskio gimnazijoje formuoti pailgintos dienos grupę susidarius ne mažiau 12 vaikų.

1. ***Kaip šiuo metu yra sureguliuoti projekte aptarti klausimai***

Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 8 punktu, 16 straipsnio 2 dalies 37 punktu, 18 straipsnio 1 dalimi, Lietuvos Respublikos švietimo įstatymo 70 straipsnio 7 dalimi ir atsižvelgdama į Pagėgių sav. Vilkyškių Johaneso Bobrovskio gimnazijos direktorės 2018 m. rugsėjo 11 d. prašymą Nr. 2-133 „Dėl pailgintos dienos grupės“.

1. ***Kokių teigiamų rezultatų laukiama***

Po pamokų vaikai, kol jų tėveliai bus darbe, bus užimti naudinga ir turininga veikla.

1. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

Neigiamų pasekmių nenumatyta.

1. ***Kokius galiojančius aktus (tarybos, mero, Savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

Nereikės keisti ar naikinti kitų galiojančių aktų, priėmus sprendimą pagal teikiamą

projektą.

1. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

Nereikės priimti kito spendimo priimtam sprendimui.

1. ***Ar reikalinga atlikti sprendimo projekto antikorupcinį vertinimą***

Šis sprendimas antikorupciniu požiūriu vertinamas.

1. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

Už sprendimo vykdymo priežiūrą atsakingas Buhalterinės apskaitos skyrius. Lėšos numatytos savivaldybės biudžete.

1. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.***

Neigiamų specialistų vertinimų ir išvadų negauta.

1. ***Projekto rengėjas ar rengėjų grupė.***

Švietimo skyriaus vedėja Virginija Sirvidienė, tel. 57 367, el.p. v.sirvidienė@pagegiai.lt.

1. ***Kiti, rengėjo nuomone, reikalingi pagrindimai ir paaiškinimai.***

Nėra kitų rengėjo pagrindimų ir paaiškinimų.

Švietimo skyriaus vedėja Virginija Sirvidienė

|  |
| --- |
|  |
| Pagėgių savivaldybės taryba **sprendimas**  **DĖL MOKESČIO DYDŽIO UŽ PAILGINTOS DIENOS GRUPĖS LANKYMĄ NUSTATYMO** |
| 2015 m. liepos 30 d. Nr. T-136 Pagėgiai |

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 16 straipsnio 2 dalies 37 punktu, 18 straipsnio 1 dalimi, Lietuvos Respublikos švietimo įstatymo 70 straipsnio 7 dalimi ir atsižvelgdama į Pagėgių sav. Vilkyškių Johaneso Bobrovskio gimnazijos direktorės 2015 m. liepos 1 d. prašymą Nr. 2-125 „Dėl mokesčio dydžio už pailgintos dienos grupės lankymą nustatymo“, Pagėgių savivaldybės taryba n u s p r e n d ž i a:

1. Nustatyti nuo 2015 m. rugsėjo 1 d. mokestį moksleiviui, lankančiam pailgintos dienos grupę, 20 eurų už 1 mėnesį.

2. Pailgintos dienos grupė formuojama, jeigu susidaro ne mažesnė 15 vaikų grupė.

3. Mokestis nemokamas, jei moksleivis nelanko grupės dėl ligos.

4. Gautos lėšos įskaičiuojamos į ugdymo įstaigų veiklos pajamas, gaunamas už teikiamas paslaugas. Šios lėšos nustatyta tvarka pervedamos į biudžetą. Lėšos naudojamos pagal patvirtintą savivaldybės biudžeto sudarymo ir vykdymo tvarką.

5. Pripažinti netekus galios:

5.1. Pagėgių savivaldybės tarybos 2013 m. vasario 28 d. sprendimą Nr. T-44 „Dėl mokesčio dydžio už pailgintos dienos grupės lankymą nustatymo“;

5.2. Pagėgių savivaldybės tarybos 2014 m. rugsėjo 18 d. sprendimą Nr. T-161 „Dėl Pagėgių savivaldybės tarybos 2013 m. vasario 28 d. sprendimo Nr. T-44 ,,Dėl mokesčio dydžio už pailgintos dienos grupės lankymą nustatymo“ pakeitimo“.

6. Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt .

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras Virginijus Komskis

